от дял IV от настоящото споразумение, ако бъде установено, че някоя от страните по споразумението не спазва решение на арбитражния орган и при изключителни обстоятелства, изискващи спешни действия, другата страна има право незабавно да суспендира задълженията, произтичащи от член 4, параграф 3 от настоящото приложение.
 5.
 Прилагането на тези мерки по суспендиране се прекратява незабавно след като арбитражният доклад бъде изпълнен изцяло от съответната страна по споразумението.
 Член 8
 Защитни мерки — принципи
 1.
 Ако в една от страните по споразумението възникнат или има опасност да възникнат сериозни икономически, обществени или екологични трудности от секторно или регионално естество, които се очаква да продължат, засегнатата страна по споразумението може да приеме подходящи защитни мерки по отношение на третирането по член 4, параграф 3 от настоящото приложение при условията и процедурите, предвидени в член 9, параграфи 1—6 от настоящото приложение.
 2.
 Обхватът и продължителността на подобни защитни мерки се ограничават до това, което е строго необходимо за уреждане на проблема в съответния сектор или регион. Приоритет се дава на мерки, които най-малко биха нарушили функционирането на настоящото споразумение.
 Член 9
 Защитни мерки — процедури
 1.
 Ако страна по споразумението възнамерява да предприеме защитни мерки, тя своевременно уведомява за намерението си другата страна посредством Комитета по търговия и предоставя цялата относима информация.
 2.
 Страните незабавно започват консултации в рамките на Комитета по търговия с цел постигане на взаимно приемливо решение. Страните се въздържат от приемане на защитни мерки докато не бъдат направени опити за постигане на взаимно приемливо решение.
 3.
 Съответната страна по споразумението не може да предприема защитни мерки преди изтичането на един месец, считано от датата на уведомяването съгласно параграф 1 от настоящия член, освен ако процедурата по консултация по параграф 2 от настоящия член не е приключила преди изтичане на посочения по-горе срок. Чрез дерогация от това изискване, когато изключителни обстоятелства, налагащи предприемането на спешни действия, правят невъзможно предварителното разглеждане, дадена страна по споразумението може незабавно да приложи защитни мерки, които са строго необходими за отстраняване на проблема.
 4.
 Съответната страна уведомява своевременно Комитета по търговия за предприетите защитни мерки и предоставя цялата относима информация.
 5.
 Защитните мерки се преустановяват след като обстоятелствата, довели до приемането на тези мерки, престанат да бъдат налице.
 6.
 Приетите защитни мерки продължават да бъдат предмет на постоянни консултации в рамките на Комитета по търговия с оглед на тяхното отпадане или ограничаването на тяхното приложно поле.
 7.
 Ако, независимо от прилагането на параграф 6, в рамките на шест месеца не бъде постигнато взаимно приемливо решение и защитните мерки създават дисбаланс между правата и задълженията на страните по споразумението в съответния сектор, засегнатата страна може да приеме пропорционални мерки, които са строго необходими за възстановяване на баланса. Следва да се даде предимство на мерки, които в най-малка степен биха засегнали действието на дял IV, глава 6 (Установяване, търговия с услуги и електронна търговия) от настоящото споразумение, на настоящото приложение и на неговите допълнения.
 8.
 Съответната страна уведомява своевременно Комитета по търговия за предприетите мерки за възстановяване на баланса и предоставя цялата относима информация. Мерките за възстановяване